पाएं अपने शहर की ताज़ा ख़बरें और फ्री ई-पेपरडाउनलोड करें
नगर पालिका की देख-रेख में चलने वाले समाज कल्याण विभाग के शासकीय वृद्ध आश्रम में मौजूद वृद्धों को प्रशासन द्वारा सावधानी से रखा जा रहा हैं। वृद्ध आश्रम में बाहरी लोगो के प्रवेश या खाड़ी सामग्री पर एंट्री पर सख्ती से रोक लगा दी गई है। शहर के न्यू बस स्टैंड क्षेत्र में संचालित शासकीय वृद्ध आश्रम में 14 वृद्ध महिलाएं थी। जिनमें से हाल ही में चार महिलाओं को उनके परिवार के लोग घर वापस ले गए हैं। वर्तमान में पांच पुरुष वृद्ध आश्रम में हैं, जबकि चार वृद्धों को परिवार के लोग घर ले गए । अधिक उम्र होने के से इनके स्वास्थ्य को लेकर अधिक ध्यान रखा जा रहा है।
इस वर्ष कोरोना संक्रमण की शुरुआत में वृद्ध आश्रम के तीन वृद्धों को कोरोना संक्रमण हुए थे। वृद्ध आश्रम के लिए नगर पालिका से प्रभारी रूपेश मौर्य ने तत्काल उन्हें अस्पताल भिजवाया। तीनों की कोरोना रिपोर्ट पॉजिटिव थी। मौर्य बताया हमने वृद्धों से कहा हौसला बना कर रखना। वृद्धों ने कहा टेंशन मत लीजिए। इसके बाद वृद्ध ने कोरोना से जंग लड़ी और जल्दी ही स्वस्थ होकर वापस वृद्ध आश्रम में आ गए।
आश्रम प्रभारी रूपेश मौर्य ने बताया कि नपा प्रशासक एसडीएम नितिन टाले और सीएमओ विनोद कुमार प्रजापति ने कड़े निर्देश हैं कि आश्रम परिसर में कोई भी बाहरी व्यक्ति प्रवेश ना करें। ना ही खाड़ी सामग्री ली जाए। आश्रम की प्रभारी मैनेजर निशा माहेश्वरी और चौकीदार अवधेश रघुवंशी लगातार यहां की निगरानी करते हैं। हालत यह है कि एसडीएम नितिन टाले, तहसीलदार राजेश बोरासी और नपा सीएमओ विनोद कुमार प्रजापति भी आश्रम जाते हैं तो बाहर आंगन में कुर्सी लगवा कर वहीं बैठ कर सभी वृद्धों से उनके स्वास्थ्य की जानकारी लेते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn